# data[].attributes.headline
Η αξιοποίηση των παραδοσιακών μέσων στην εξ αποστάσεως εκπαίδευση. 

# data[].attributes.subject
Η αξιοποίηση των παραδοσιακών μέσων στην εξ αποστάσεως εκπαίδευση. 

# data[].attributes.body
Στο εκπαιδευτικό πρόγραμμα του Radio ECCA (εκπαιδευτικό ίδρυμα ενηλίκων) , η διδασκαλία πραγματοποιούνταν μέσα από ραδιοφωνικές εκπομπές που συνδύαζαν παραδοσιακό ήχο με έντυπο εκπαιδευτικό υλικό. Οι μαθητές λάμβαναν εκ των προτέρων φύλλα εργασίας και εγχειρίδια, τα οποία συμπλήρωναν παράλληλα με την ακρόαση του μαθήματος. Η επικοινωνία μεταξύ εκπαιδευτή και εκπαιδευομένων γινόταν κυρίως μέσω τηλεφώνου και επιστολών και email.

Η συνεργασία αναπτυσσόταν μέσα από ομαδικές συναντήσεις ή τηλεφωνική επικοινωνία μεταξύ σπουδαστών και εκπαιδευτών για επίλυση αποριών. Το μοντέλο μάθησης που είχε υιοθετήσει και κατ επέκταση το περιβάλλον που λάμβανε χώρα η εκπαιδευτική διαδικασία, ήταν μικτό, καθώς συνδύαζε έντυπο και ακουστικό υλικό ενώ, η αξιολόγηση πραγματοποιούνταν μέσω γραπτών δοκιμασιών και ασκήσεων που έστελναν οι εκπαιδευόμενοι στο ίδρυμα για διόρθωση. Τέλος, χρησιμοποιήθηκαν για την αξιολόγηση τηλεφωνικές επικοινωνίες για ανατροφοδότηση ( Βασαλά & Μιχάλα, 2015).

# data[].attributes.headline
Η αξιοποίηση των ψηφιακών μέσων στην εξ αποστάσεως εκπαίδευση.

# data[].attributes.subject
Η αξιοποίηση των ψηφιακών μέσων στην εξ αποστάσεως εκπαίδευση.

# data[].attributes.body
Στη μελέτη περίπτωσης παρουσιάζονται σύγχρονες και ασύγχρονες δραστηριότητες εξ αποστάσεως εκπαίδευσης που υποστήριζαν τους φοιτητές του Τμήματος Πληροφορικής του ΑΠΘ στην εκπόνηση μιας εργασίας. Το εκπαιδευτικό υλικό περιελάμβανε οδηγίες, παραδείγματα και πηγές στο Moodle, καθώς και διαφάνειες.

Η επικοινωνία ανάμεσα στους εμπλεκόμενους γινόταν ασύγχρονα μέσω forum (ανακοινώσεων, αποριών και σχολιασμού εργασιών) και σύγχρονα μέσω τηλεδιασκέψεων.

Η συνεργασία αναπτύχθηκε μεταξύ φοιτητών, μέσω σχολιασμού, βαθμολόγησης και ανταλλαγής πηγών, αλλά και μεταξύ φοιτητών και βοηθών, με κοινό στόχο την ολοκλήρωση των εργασιών ενώ, το περιβάλλον μάθησης ήταν μικτό( blended learning) συνδυάζοντας την πλατφόρμα Moodle για ασύγχρονη υποστήριξη μέσω forum και το Big Blue Button για σύγχρονη αλληλεπίδραση μέσω τηλεδιασκέψεων.

Η αξιολόγηση πραγματοποιήθηκε με ερωτηματολόγια προς τους συμμετέχοντες, αλλά και μέσω αλληλοβαθμολόγησης των εργασιών από τους ίδιους τους φοιτητές. (Αντωνίου, Βολιώτη & Στυλιανίδης, 2012)

# data[].attributes.attachment_link.title
Προβολή του Συνεργατικές δραστηριότητες εξ αποστάσεως εκπαίδευσης: μία μελέτη περίπτωσης

# data[].attributes.attachment_link.description
Συνεργατικές δραστηριότητες εξ αποστάσεως εκπαίδευσης: μία μελέτη περίπτωσης

# data[].attributes.headline
Η επίδραση της τεχνητής νοημοσύνης στην μεθοδολογία της εξ αποστάσεως εκπαίδευσης. 

# data[].attributes.subject
Η επίδραση της τεχνητής νοημοσύνης στην μεθοδολογία της εξ αποστάσεως εκπαίδευσης. 

# data[].attributes.body
Η Τεχνητή Νοημοσύνη (ΤΝ) φέρνει σημαντικές αλλαγές στη μεθοδολογία της Εξ Αποστάσεως Εκπαίδευσης (εξΑΕ). Επιτρέπει την εξατομίκευση της μάθησης, προσαρμόζοντας το εκπαιδευτικό υλικό στις ανάγκες και τον ρυθμό κάθε εκπαιδευόμενου. Παράλληλα, συμβάλλει στην δημιουργία νέων δυνατοτήτων για την αξιολόγηση των εκπαιδευομένων όπως οι αυτοματοποιημένες αξιολογήσεις και η έγκαιρη ανατροφοδότηση ενώ αυξάνει την διαδραστικότητα και καταργεί τα γεωγραφικά σύνορα. Τέλος η ΤΝ μπορεί να λειτουργήσει επικουρικά στην εξΑΕ καθώς συμπεριλαμβάνει προσομοιώσεις και εικονικά εργαστήρια στα οποία μπορούν να λάβουν μέρος όλοι οι εκπαιδευόμενοι(Limma,2022).

Ωστόσο, η ασύστολη ή άκριτη χρήση της ΤΝ μπορεί να κρύβει κινδύνους. Υπάρχει ο κίνδυνος εξάρτησης των εκπαιδευόμενων από τα συστήματα, μείωσης της κριτικής σκέψης ή ακόμη και παραπληροφόρησης. Επίσης, ανακύπτουν ζητήματα προστασίας προσωπικών δεδομένων και αξιοπιστίας των πηγών.

Συνολικά, η ΤΝ μπορεί να αναβαθμίσει ουσιαστικά την εξΑΕ, αρκεί να χρησιμοποιείται με μέτρο, επίγνωση και παιδαγωγική ευθύνη και να λειτουργεί ως ένα επιπλέον εργαλείο μάθησης.